
crkva u svijetu 


RAZGOVORI 


SOFIZMI — MANIPULACIJE I RELIGIJA 


Josip Kribl 


Povijesno gledanje 


U razvoju grčke filozofije — a bijaše to vrijeme »prvih sofista« — u 
središtu je filozofiranja bio čovjek sa svojim mislima i činjenicama tako 
prihvaćen da se je mogao oduprijeti različitim  »relativizmima«. U tom 
smislu gu i nastali veliki filozofski sustavi Sokrata, Platona i Aristotela. 
No to je očito u suprotnosti s onim što danas hoćemo izraziti pojmom 
sofista i sofiizma. 


Što znači dakle, i adljećno gledajući, riječ sofist ili me Ta jed u 
grčkoj filozofiji ima trostruko značenje. Prvotno joj je značenje mud- 
rost ili znanje. U tom smislu spominje Herodot sedam mudrosti (znanja) 
sofista, a Androtion takvima maziva Sokrata i Platona. Zatim iu sofi- 
stima nazivali učitelje mudrosti ili znanja, pa je prema Aristofanu takav 
bio i Sokrat. Poslije je ta riječ označavala čovjeka koji je kao trgovac 
prodavao znanost ili. mudrost li kojemu je više stalo do prodaje nego do 
mudrosti i znanja. Bilo je to dakle povezano više s imenima »učitelja« 
kojima je stalo do toga da mogu sve dokazati.., Takvi su imali više 
učenika ii više zarade, a da li. i listine — to je drugo pitanje, U tom 
smislu mi danas govorimo o sofistima i sofizmima.t ; 


Ova je misao usko povezana s pojmom manipulacije. No ni pojam. mani- 
pulacije nije izvormo takav da bismo njime odmah mogli označiti nešto 
negativno. Sama je riječ kovanica od manus i pulare, što znači rukama 
nešto ugladiti ili glačati, usjajiti. Tko je spretan u takvoj tehničkoj 
obradi zove se manipulant, tj. čovjek koji svojim rukama spretno lizvađa 
posao. Poslije 'se riječ upotrebljava kao vješto upravljanje stvarima ili 
ljudima. No to i takvo upravljanje mora imati svoj cilj: uspjeh ili 
postizanje nečega. 

e 

i Johann Fischl, Geschichte der Philosophie, Styria, Graz-—Wien—Kčin, str. 
42—43. 


Kad danas govorimo o manipulaciji, onda mam se i nehotice: javlja 
negativno značenje te riječi. »Danas je reč manipulacija opterećena 
negativnim slojevima značenja i njome se obično označavaju: odnosi 
:među ljudima, pri čemu jedni vrše uticaj na druge da bi ostvarili neki 
lični ili grupni interes.«2 


Ako pojam ili ideju sofizma ili manipulacije gledamo u okviru tradicio- 
nalne filozofije, onda ćemo u okviru kritike li logike ustvrditi da su 
sofizmi odnosno manipulacije sudovi ili dokazivanja u kojima. je: barem 


e 
2 Đuro Šušnjić, Ribari ljudskih duša — Ideja manipulacije i manipulacija ide- 
jama, NIP »Mladost«, Beograd, 1976, str. 23. 

Za osvjetljavanje stvari Šušnjić spominje na str. 24—26 svoje knjige razliku 
između socijalizacije i manipulacije. »Biti svestan razlike između ova dva 
moćna oblika komunikacije — prenošenja značenja putem simbola -— znači 
u velikoj meri biti kadar odupreti se manipulaciji. Ovde ću predložiti neke 
*znake raspoznavanja* s obzirom na metode, sadržaje, svrhe, motive i posle- 
dice, da bi se upozorilo da razlika između socijalizacije i manipulacije nije 
razlika u stepenu, već razlika u vrsti, ' 

— Onaj ko socijalizuje pokušava da druge nauči kako sve mogu da misle 
(vjeruju, vrednuju, čine); onaj ko manipuliše nastoji da druge navede da 
misle kao što on misli (veruje, vrednuje, čini); 

— Onaj ko socijalizuje nudi stavove (aksiome, činjenice); onaj ko manipuli- 
še ima pred sobom uvek nešto o čemu ne postoji opšta suglasnost (on je tek 
hoće da stvori); 

— Onaj. ko socilalizuje. ukazuje. na alternative; onaj. ko manipuliše nastoji 
da eliminiše alternative; 

— Onaj ko socijalizuje navikava druge da sumnjaju i u stvari koje im se 
čine nesumljivim; onaj ko manipuliše navodi druge da ne sumnjaju o inače 
sumnjivim stvarima. 

— Onaj ko socijalizuje upotrebljava u svom radu proverene podatke; onaj 
ko manipuliše zlo upotrebljava sve podatke (prema tome nije reč o odsustvu 
evidencije); 

— Onaj ko socijalizuje razumno sudi; onaj ko manipuliše nerazumno osu- 
đuje; ; 

— Onaj. ko socijalizuje gradi racionalni autoritet; onaj ko manipuliše građi 
iracionalni autoritet. 

— Onaj ko socijalizuje ne određuje što će sve druei da mille o nekoj stvari; 
onaj ko manipuliše navodi druge da misle ono što on želi da oni misle; 

— Onaj ko socijalizuje nudi ideje; onaj ko manipuliše nameće ideologiju; 
— Onaj ko socijalizuje može da nesvesno širi zablude; onaj ko manipuliše 
svesno širi laži-ili poluistine; 

— Onaj ko socijalizuje prenosi na druge saznanje; onaj ko manipuliše ure- 
zuje u druge verovanja; 

— Onaj ko socijalizuje ulazi u odnos uzajamnog učenja; onaj ko manipuliše 
stvara odnos moći. 

— Onaj ko socijalizuje nudi istinu kao poruku; onaj ko manipuliše nudi 
svoju poruku kao istinu. 

— Onome ko  socijalizuje -svrha je da drugi saznaju bitne stvari o nekoj 
stvari; onome ko manipuliše cilj je da druge navede da vjeruju da je ono 
što.on govori o nekoj stvari za njih bitno 1. da čine ono što on misli da je 
za njih bitno. 

— (Onome ko socijalizuje stalo je do toga da proširi saznanje svojih sub- 
jekata; onome: ko manipuliše važno je da suzi racionalne mogućnosti svojih 
objekata; 

— Onaj ko socijalizuje želi da razvije osećanje i potrebu za slobodom i 
dostojanstvom ličnosti; onome ko manipuliše sloboda i dostojanstvo baš i 
pretstavljaju poteškoće; 

— Onaj ko socijalizuje ima pred sobom pun cilj (formiranje celovite lično- 
sti); onaj ko manipuliše ima pred sobom ostvarenje delimičnog cilja. 

jedan termin podmetnut kao lažan. Jednostavno rečeno, .sofizam ili. mani- 
pulacija je kriva ili lažna tvrdnja, Naglasimo još i to da je to hotimično 
iažna tvrdnja za razliku od. slučajne koja se može dogoditi, ali nije 
namjeravana, a naziva: se paralogizam 3 


Ideje, pojmovi, simboli 


To su sinonimi, pa u tom smislu piše g. Đuro Šušnjić: Na svaki podražaj 
koji ima snagu neke promjene u odnosu na organizam čovjek pod. tim 
utjecajem prirodne ili društvene sredine doživljuje jednu . fiziološku 
promjenu u funkcioniranju organizma (promjene u disanju, krvotoku, 
puisu, stezanju i rastezanju mišića). To bismo mogli nazvati vegetativ- 
nim promjenama. Ti utjecaji mogu biti izvana ili iznutra pa isto tako 
djelovati u području osjećajnog registra (bol, ugođaj, radost, strah, 
žalost). Jednako se to događa sa spoznajnim tumačenjem (pojmovi, 
hipoteze, teorije, filozofije) kao i u vrednosnom ocjenj. vanju (dobro, 
«noralno, nemoralno). Čovijek reagira. 5 pojmovima, simbolima ili ideja- 
ma usko. su povezani .njihovi termini, a to znači sredstvo izražaja ideja, 
pojmova ili simbola. I to redovito. sredstvo izražaja za drugoga.“ 


U svom spoznajnom svijetu čovjek stvara pojedinačne ideje ma način da 
ono bitno što se nalazi najprije u materijalnom svijetu uzima za ideju, 
pojam ili simbol onoga što svojim osjetilima dotiče u tom materijalnom 
svijetu.. Tako je npr. ideja, pojam ili simbol odrgeđenog čovjeka nastala 
pri promatranju toga čovjeka, njegovih značajki, koje ga razlikuju od 
drugoga, npr. Petra od Pavla. 


Međutim, u gnoseologiji, kritici i logici možemo. govoriti o tzv. općim 
idejama i o općim terminima koji izražavaju te opće ideje. Tako za ideju 
čovjeka moramo imati sve ono što svaki čovjek ima u sebi kao bitno. 
U filozofiji doznajemo da je čovjek biće koje ima tijelo, da on djeluje 
razumno, razložno, svrhovito; stoga su ga filozofi definirali kao živo 
biće .koje razumno djeluje. Tako je. čovjek idejno ocijenjen po svom 
tijelu kao-i svaka živa i osjetna materija ii još je tomu dodano ono 
razumno. Čovjek je tako pronašao termin'ili znak kojim će se unutraš- 
nja spoznaja prenositi na drugoga, jednostavno komunicirati drugomu. 
e 

— Onaj ko socijalizuje razjašnjava stavove; onaj ko manipuliše nastoji da 
učvrsti ili menja postojeće stavove; 

— Onaj ko socijalizuje razvija ukus i potrebe publike; onaj ko manipuliše, 
eksploatiše ukus i potrebe masa; 

-— Onaj ko socijalizuje razvija mogućnost drugih ljudi; onaj ko manipuliše 
jača svoju moć; 

— Onaj ko socijalizuje priprema ljude za stvaranje (i ostvarenje vlastitih 
mogućnosti); onaj ko manipuliše priprema ih na prilagođivanje. 

— Onaj ko socijalizuje priprema. otvorene duhove; onaj .ko manipuliše for- 
mira zatvorenu svest; 

— Onaj ko socijalizuje razvija sposobnost za samostalno mišljenje; onaj ko 
manipuliše čini ljude nesamostalnim i zavisnim.« 

Ovo razlikovanje između socijalizacije i manipulacije pokazuje nam — u svim 
okolnostima i odnosima — težnju za istinom i opet s druge strane težnju za 
prevarom — sofizmom! 

3 Josip Kribl, Logika, Zagreb, 1970 (skripta) str. 77. 

4 Đuro Šušnjić, nav. dj., str. 17. 

Na temelju onoga što nam je sigurno spoznato kao ideja ili pojam 
nečega možemo poimati i izražavati i nešto slično tome, i to po uspore- 
đivanju sa spoznatim li izraženim terminom. Tako npr. kao što govorimo 
o zdravom čovjeku, tj. o čovjeku u kojega običnim načinom gledanja 
zapašamo da je sve u redu, da je sve zdravstveno dobro, slično govori- 
mo li o zdravoj hrani, a to je upravo ona hrana koja odgovara dotičnom 
čovjeku za održavanje njegovih fizioloških, vegetativnih, pa i osjetilnih 
funkcija. Drugim riječima, mi se nalazimo u našem komunikativnom 
stanju ne samo u sredini materijalnih stvari koje mogu djelovati na nas, 
nego i u sredini ideja ili pojmova koje pomoću njihovih termina (riječi) 
prenosimo drugome. 


»Ta razmatranja znače da čovjek živi u svetu reči kao objekata isto tako | 
istinito kao što živi u svetu stvari kao objekata. Pojedinac. koji sluša 

govornika ili čita neku knjižicu zaronio je isto tako tistinito u naročit 

stvarni svet, stvoren od reči i rečenica, kao što živi u stvarnome svetu, 

stvorenom od stolica, stolova i pločnika.«5 


»Zar norme koje vladaju u toj porodici i koje se mogu shvatiti samo 
putem misaone interpretacilje, u najmanju ruku misu isto toliko deo 
sredine kao i pokućstvo i pejsaž?«5 Sve je u nekoj stvarnoj. povezanosti 
koju moramo iznositi istinito, istinitim termlinima, ako želimo drugima 
prenijeti ono što smatramo istinitim, što kao takvo spoznajemo. Ako je, 
međutim, naša namjera drugačija i ako našu spoznaju pred drugim 
želimo zamagliti — tko zna iz kojih razloga — mi se pridružujemo 
sofiigtima ili manipulantima u negativnom smislu riječi. 


Sofizmi u staroj Grčkoj 


Najplodonosnije misaono područje staroga nama poznatog svijeta sva- 
kako je Grčka. Rimljani su jednostavno preuzeli staru grčku filozofiju 
i presadili je na područje Rimskog carstva, Već smo u uvodu rekli, a 
ovdje posebno naglašavamo, da je »prodaja znanja« iskrlivila grčko 
filozofiranje. Tako Aristotel govori o »plodovima« filozofa »sofista- 
-trgovaca«. On je podijelio tada poznate sofizme u zavaravanje u riječima 
i zavaravanje u stvarima (secundum dictionem et extra dictionem). 


Sofizmi u riječima: 


1. Raznoznačnost je sofizam koji nastaje zbog upotrebe jedne iste riječi 
u različitom značenju. Tako npr. rečenica: Lav riče — a Lav je naziv i 
za goru — mogla bi dovesti u zabludu da gora riče. No termin lav u 
drugoj rečenici nema značenije kao termin lav u prvoj rečenici. 


2. Pogreška lažnog dvoznačnog govora proizlazi odatle što se tjedan isti 
govor upotrebljava za posve različito značenje. Tako je Pir dobio odgo- 
vor od proročišta: »Tvrdim ti, Aeacida, da se Rimljani mogu pobijediti !« 
Međutim, nije rečeno da li će ih pobijediti Hir_.ili tko drugi iu kojim 
okolnostima. 

e 

5 Isto, str, 15. 

6 Isto, str. 16. 

3. Pogreška u sastavljenom i rastavljenom govornom smsilu nastaje ka- 
da se iz onoga što je istinito u sastavljenom smislu izvodi nešto drugo 
kao istnito u rastavljenom smislu li abratno. Npr.: Nije moguće da onaj 
koji sjedi i šeće (u sastavljenom smislu). A Petar sjedi. Dakle je memo- 
guće da Petar šeće (rastavljeni smisao). 


4. Pogreška u naglasku proizlazi odatle što se riječ gastavljena od listih 
slova upotrebljava s drugim naglaskom. Primjer: Grad je lijepa naseo- 
bina. Grad (tuča). je uništio naseobinu. Dakle, naseobina je umištila 
naseobinu. 


5, Pogreška govornog oblika nastaje kad se dvije slične riječi upotreblja- 
vaju kao da imaju iisto značenje, dok ga ulistinu nemaju. To se događa 
kad se zamjenjuju kategorije, termini, npr.: Što god si kupio, to si i 
pojeo. A_kupio si sirovo meso. Dakle, pojeo si sirovo meso. U prvoj: se 
rečenici misli na termin substancije, u drugoj ma termin kakvoće, 


Sofizmi u stvarima: 


1. Pripadna pogreška događa se kada se ono, što slučajno pod nekim 
vidom govorimo, jednostavno. pod drugim vidom ili općenito pridaje 
drugome. Npr. Prirodne se znanosti ne slažu s vjerom (i to pod vidom 
formalnog objekta ili promatranja), A ono što se ne slaže s vjerom treba 
odbaciti (kao predmet objave). Dakle, prirodne znanosti treba odbaciti. 
To je doista besmislen zaključak, 


2. Neznanje pobijenog događa se onda kada se ne prihvaća ono što je 
nužno za definiciju neke stvari o kojoj se radi. Tako npr. kada netko 
hoće dokazivati slobodu iz neke prirodne nužnosti. U prirodi je sve pod- 
vrgnuto zakonima. Čovjek sa svojom slobodom je u prirodi. Dakle, 
sloboda je nužnost prirodnog zakona. To nije tako, jer je sloboda u pri- 
rodi, ali je ona nešto izuzetoj od prirodnog zakona, 


3. Traženje načela gtoji u tome da se treba dokazati ili sam zaključak ili 
neki sud čija sigumost ovisi o dokazivanju samog zaključka, budući 
da se uzima kao načelo dokadivanja, Primjer: Sokrat je otac Platonov 
jer je Platon sin Sokratov. No povijesno baš treba utvrditi da li je to 
tako. To je zapravo circulus vitiosus (pogrešni krug). 


4. Pogreška zaključka stoji u nepravilnom zaključku umjetnog dokazi- 
vanja, Primjer: Ako Petar čita ne spava (u jedno te listo vrijeme). Petar 
ne spava. Dakle čita, A to baš ne mora biti jer gornja disjunkcija nije 
apsolutna, pa ako Petar ne spava, ne mora čitati, već se može šetati. 


5. Pogreška ne-uzroka kao uzroka stoji u tome da netko učinak nečega 
smatra uzrokom, što doista nije uznok toga. Npr.: Ako nema vremena, 
nema ni noći, a ako nema noći, onda je dan. Ako je dan, onda je i neko 
vrijeme. Dakle, ako nema mikakva vremena, meko vrijeme  poslioji. 


6. Pogreška mnogostrukog pitanja na jedan način stoji u tome što se 
mnogo pitanja na koja treba odgovoriti iznosi na jedan način. Npr.: Što 
da su vrline ili pogreške, dobre ili zle? Ako ne pazimo, i jedan i drugi 

dio subjekta staviti ćemo pod isti predikat. Ako pazimo, razlikovat. ćemo 
subjekte i predikate. Vrline su dobre. Pogreške su zle, 


7. Pogreška nedopuštenog prijelaza događa se kada netko nedopušteno 
prelazi s jednog područja na drugo. Iz materijalnog svijeta se dokazuje 
da je sve materija. 


Da bismo u svom govornom ili znanstvenom obliku mogli upotrebljavati 
termine koji određuju značenje ideja, moramo ih u sofističkim pogre- 
škama razlikovati, odrediti njihovo značenje, dozvoliti ono što pojedini 
termin označuje, odbaciti što ne označuje i tek onda će nam biti moguće 
valjano. dokazivanje.? 


Moko 


U trećem dijelu svoje knjige ZRibari ljudskih duša g. Đuro Šušnjić piše 
o području primjene manipulacije. Najprije govori o osobinama građan- 
skog društva u kojemu je moguća manipulacija, društva u kojemu je 
moguća socio-psihološka analiza pojma manipulacije. Drugim riječima, 
radi se o sredini u kojoj je moguće određeno manipuliranje i čemu se 
može dati pojam manipulacije. 


1. Građansko društvo je danas robno-novčanog “usmjerenja, ono gleda 
nr profit. Stoga će svojom kupovnom snagom nastojati da nešto zaradi i da 
se što prije stvari troše. Robno-novčana mjerila su prodrla u društvene 
odnose i zato je prometna vrijednost osnovno mjerilo. Druga osobina 
građanskog društva jest da sva dobra nisu jednako podijeljena, a isto 
tako ni moć, auktoritet, ugled, znanje. Današnje je društvo posjednik 
vrlo razvijene znanosti i tehnologije koja je uspjela stvoriti i nametnuti 
nov pojam racionalnosti, tzv. funkcionalne racionalnosti, pa se ono više 
obazire na veću mogućnost. proizvodnje nego ma samu istinu. U tom 
rascjepu je moguća manipulacija. 


2. Reklama je vrlo važan faktor potrošačkog, građanskog društva u 
kojemu se kroz kontrolu potreba. potrošača kontrolira i tržište, pa se 
javlja novi proces od zadovoljavanja potreba do stvaranja i eksploata- 
cije samih potreba, U tim odnosima izvrsno dolazi do izražaja reklama 
(ponuda robe), i to kako u racionalnoj tako i u neracionalnoj potrošnji; 
važno ie da se proda i dođe do. profita. 


3. Propaganda je zapravo oligarhija u svijetu duha. Sva sredstva pro- 
midžbe služe postojećem vladajućem sloju da se održi na vlasti. Tako 
se.u neku ruku »prodaje« politika i njezini stavovi kao neka roba. Od 
službenog mišljenja vlasti stvara se javno mnijenje da je ta vlast upravo 
sada potrebna. To se dosta spretno provodi kroz svijest sve do podsvije- 
sti, tako da pojedinac više i ne misli već »lupeta« kao i svi drugi, koji 
su već prožeti »javnim mnijenjem«, 


4. Indoktrinacija koja prije svega znači podučavanje može označivati i 
»krivo podučavanje«, ako se nekome u potrošačkom, građanskom društvu 


e 
7 Josip Kribl, nav. dj., str. 77-—79. 
8 Đuro Šušnjić, nav. dj., str. 34—37. 

to svidi. Tako će netko indoktrinirati mlade generacije — a to je lako 
moguće — za ono što odgovara njemu, pojedincu, i vlasti kao kolektivu, 
bez obzira da li je to dostojno čovjeka u njegovu društveno-povijesnom 
ambijentu ili nije. Takve indoktrinacije mogu dovesti do razumske 
pustoši, ako idu samo za tim da netko nešto dobije, ali ne i da dođe 
do istine, 


5. Industrija zabave temeljena je na akeslošta niji ljudskih potreba: i 
nagona, ali je tako usmjerena da netko od te »proizvodnje« ima »korlist«. 
Ne promatra se čovjek kojemu je potrebna zabava za njegov odmor, 
nego mu se nudi odmor u određenoj zabavi kojom će se drugi okoristiti. 
Tako čovjek ne misli o tom što mu je korisno i potrebno, nego, kad 
i onako »ne može tu ništa učiniti« kako bi trebalo, čini kako mu se 
nuđa ili nameće. U tom se i sastoji industrija i eksploatacija zabave. 


U takvom ambijentu ima. silnih mogućnosti za eksploataciju čovjeka i 
za manipuliranje s njim. Čovjek je pun želja, htio bi ih ostvariti; kad 
nema što drugo on prihvaća ponuđeno. U svim povijesno-društveniin 
okolnostima postoji psihološka žeđ za nečim i ako se čovjeku ne ponudi 
istina, nudi mu se laž: sofizmi ili manlipulacija.? 


Zanimljivo je da je.u to područje društva koje nešto »treba«, koje nešto 
žeđa, g. Šušnjić stavio i poglavlje: »Religiozne propovedi«.! 


Religija kao manipulacija ili sofizam 


To je smisao spomenutog poglavlja. Naglasimo da g. Šušnjić ne razlikuje 
termin religije od termina vjere.1! No to nije toliko važno, jer on ta dva 
pojma poistovjećuje i pojmovno i funkcionalno. 


Prije svega autor naglašuje da je bog moćna ideja i da je ta ideja 
nastala u ljudskoj glavi i da mam je služila i isluži u raznovrsne svrhe. 
Tu je misao Alfred Adler stavio kao vodilju u svojoj individualnoj 
psihologiji. Iako bezbožac, tvrdio je da je ideja boga nešto sasvim izvrsno 
jer stoji pred čovjekom kao nešto više ili najviše i čovjek se u svojim 
nastojanjima sve više pomoću te ideje oslobađa zla, teškoća, nevolja i 
raste u vlastitoj vrijednosti.i? 


Svejedno je »da li je čovek ideju Boga stvorio prema ideji Geniija ili iz 
čudesne strukture sveta ili po analogiji sličnosti sa vlastitim stvaranjem, 
Svet bi bez te ideje izgledao drukčije, tj. sama ideja lizazvala je toliko 


e : 

9 Isto, str. 139—170. 

lo Isto, str. 171—177. 

\1 Religija je razumska povezanost s Bogom, bilo da se religiozni čin feno- 
menološki raščlanjuje i da se na temelju toga opaža subjekt i objekt reli- 
gioznog čina, bilo da se na temelju dokaza iz teodiceje (a to je uvijek pod 
vidom traženja zadnjeg uzroka svijeta i svega u njemu) dolazi do zaključka 
da je svijet moguće tumačiti samo posredstvom konačnog i najvišeg uzroka. 
Vjera je, međutim, spoznaja Boga na temelju njegove objave koja je sadr- 
žana u Sv. pismu. 

12 Usp. Vilim Keilbach, Uvod u psihologiju religije, Zagreb, 1939, str. 72—75. 
13 Ovdje se stvaranje ne uzima u strogom smislu riječi! To je razumljivo i 
odatle što stvaranje u strogom smislu riječi pripada Bogu, kojega Šušnjić ne 
prihvaća kao zbilju. 

socijalno-psiholoških posledica da je teško zamisliti stvarno Biće koje 
bi bilo tako moćno da izazove slične promene«,H4 


G. Šušnjić također piše da ideja Boga nije iskustvenog podrijetla, ali 
ona može izazvati mnoštvo iskustvenih posljedica. Pa to je dosta očito; 
iskustvene promijene, vjerovanja i ponašanja, ne samo ideje kojima u 
iskustvu odgovaraju neki predmeti, odnosi i situacije, nego: i one ideje 
kojima u stvarnom svijetu ne odgovara ništa stvarno, a takva bi ideja 
— prema jednom smislu — bila bog, utječu ma život, jer prema drugom 
smislu koji pisac nastoji prikazati-u bilj. 6: »Očigledno je da se pojam 
stvarnosti mora drugačije protumačiti i da je širi od pojavnog sveta.«l5 
Ova nas misao, iako ne izravno, uvodi u shvaćanje stvarnosti koja. može 
biti i drugačije kakvoće od ovog pojavnog, osjetnog, od čega polazimo 
u našem razmatranju stvari, a i čitave zbilje, koja nije samo materijalna 
već li duhovna. Ideja, termin ili simbol te duhovne zbilje dobivena je 
analogno, tj. sličnošću onoga što se zbiva u materijalnoj zbilji i, dakako, 
ima svoj uljecaj na čovjekov život koji je ne samo materijalna već i 
duhovna stvarnost. 


Autor u svojoj kmjizi govori o religiji kao društvenoj pojavi i psiholo- 
škom proživljavanju. Prava je šteta što se s nekoliko misli nije osvrnuo 
na bit religije, odnosno na kritičku ili gnozeologijsku podlogu religije. 
Njegove bi misli o religiji kao manipulaciji ili nemanipulaciji tada bile 
kristalnije, jasnije i vrednije. 


Spoznajna vrijednost religije 


Ovdje ne mlislimo teološki dokazivati vrijednost religije ili religioznoga, 
što znači da nećemo ići putem dokazivanja Božje egzistencije ili objekta 
religije — Boga, nego ćemo preko fenomenologije, koja je vrlo blizu ili 
je istovjetna s religioznim iskustvom iz kojega — makar i neispravno 
— g. Šušnjić izvodi svoje zaključke o manipulaciji s religijom ili 
iz religije, stvar izložiti. Paka 
Vuko Pavičević za fenomenološko dokazivanje Božje egzistencije Eter 
fenomenologiju Maxa Schelera: »Scheler prije svega, i najviše, nastoji 
da mjerodavnost religijskog doživljaja religioznih ljudi na pitanje van- 
psihičke realnosti i vanpsihičke egzistencije religijskog objekta zasnuje 
na fundamentalnom stavu fenomenologije u odnosu subjekta i objekta, 
noezisa i noeme:... nema subjekta bez objekta ni objekta bez subjekta. 
To dvoje je uvijek zajedno i pravilno dato sa saznajnim aktom čovje- 
kovim, pa i sa svakim aktom procjenjivanja, vrednovanja. No taj ist 
odnos može se izraziti i tako što će se ređi da je svaki akt svijesti (bio: 
on saznajni, emocionalni ili voljni) nužno usmjeren na nešto, na pred- 
met. Svijest je intendionalna. Korelativnost noezisa i noeme može se, 
dakle, izraziti i kao zakon lintencionalnosti svijesti. Predmeta nema bez 
svijesti 'pred? koju je nešto 'metnuto', kao što nema akta svijesti koji ne 
bi bio usmjeren prema nekom predmetu. 


e 
#5 Đuro Šušnjić, nav. dj, str. 171. 
15 Isto, str. 172. 

Svijest neposredno. uviđa ne samo pojedinačne predmete, već i su- 
štine, kategorijalne odredbe svijeta. Ona po Scheleru ne mora prolaziti 
kroz induktivno opažanje, uopćavanje i zaključivanje da bi došla do 
saznanja tih suština, već ih neposredno uviđa.«5 »Odnos, red, substan- 
cijalitet, kretanje, oblikovanje, formiranje, realno. bivstvovanje, materi- 
jalnost, prostor, vrijeme, broj i mnoštvenost, vrijednosni kvaliteti, jedin- 
stvo ličnosti (Icheinheit) ... su prve istinske datosti, one mikako .nisu 
proizvedene, konstruirane od razuma (ni svjesno ni nesvjesno, ali listo- 
vremeno nisu manje asenzualne (nečulne) datosti a osim toga i datosli 
koje su svaka u svom posebnom obliku nezavisne i postoje prije 'osjeta' 
nekog čulnog bića,«17 


»Ako pak postoji nužna korelacija noezisa i noeme, subjekta i objekta, 
na osnovi intencionalnog akta, može se zaključiti i realnost. predmeta 
koji akt intendira.. A pošto. religiozni čovjek intendira božanstvo, tj. u 
svom religioznom doživljavanju uviđa da je *usmjeren' ka jednoj 'nad- 
svjetskoj' realnosti, onda se nadsvjetskom biću ima priznati objektivni 
realitet. ' 


Da li iz intencije k nadsvjetskom imamo pravo zaključiti i na objektivnu 
realnost nadsvjetskog? Da li po Scheleru proizlazi to i iz primjene kate- 
gorije uzroka na sam doživljaj ili 'neposredno uviđanje' nadsvjetskog 
bića s njegovim atributima saznanja, apsolutne dobrote i sl.? Naime, kad 
se pitamo otkuda ovakvi religijski akti u čovjeku, jedini smisleni odgo- 
vor glasi: samo jedno realno postojeće biće sa suštinskom odlikom. 
božanstva može biti uzrok religioznog nastrojenja čovjeka, tj. nastrojenja 
na stvarno vršenje one klase akata čiji su akti neispunjeni kroz konačno 
iskustvo, a ipak zahtijevaju ispunjenje. Predmet religioznog akta je 
istovremeno uzrok postojanja akta. Ili sve znanje o Bogu je istovremeno 
na nužan način znanje posredstvom Boga«,!8 


U svakom slučaju moramo reći da jedan religiozni doživljaj u sebi sadr- 
žava spoznaju Boga, na bilo koji način, i subjekt koji Boga spoznaje, 
koji nosi tu spoznaju. Nije moguće jedno ili drugo negirati i tada govo- 
riti o religioznom činu, o religioznosti. To nam je potrebno reći, jer 
raspravljati o religiji kao društvenoj i psihološkoj pojavi a.ne naglaša- 
vati objekt i subjekt religije, znači krivo prikazivanje religije." Već je 
ionako jasno da Marxovo dokazivanje religije iz čovjekove alijenacije u 
društvu ne vrijedi, jer bi tom alijenacijom u društvu »izmišljali« Boga 
oni kojima je Bog potreban — siromašni. Međutim, povijesno znamo da 
su u prošlosti — prije Marxa, u Marxovo vrijeme i poslije njega — 
vjerovali u Boga li siromašni i bogati i obratno. Stoga sada radije govo- 
rimo o emocionalnosti čovjeka, o prevelikoj tehnizaciji i određenosti 
uvjeta čovjekova života, o tome kako čovijek ne može sve probleme 


š ' 
16 Dr Vuko Pavičević, Sociologija religije s elementima filozofije. religije, Beo- 
grad, 1970, str. 53-—54. 

1 Isto, str. 54, navodi M. Schelera: Von ewigen Menschen, Berlin, 1933, str. 
540-—541. 

i8 Dr Vuko Pavičević, nav. dj. str. 54; isto M. Scheler: Von ewigen. Menschen, 


str. 5647. 
#9 Josip Kribl, Religija iskustva i marksističkog mišljenja, Zagreb, 1978, str. 25. 

riješiti (pitanje smrti), pa se nalazi u području u kome mu je nekako 
»Bog potreban«, ' 


No, u odnosu na misli Đure Šušnjića ipak ostaje značajna tvrdnja da 
pojam stvarnosti moramo shvatiti šire od samog pojavnog svijeta, Stoga 
ćemo njegove primjedbe o manipulaciji religijom tumačiti na temelju 
stvarnosti koja nije samo materijalna već i nadmaterijalna, kvalitetno 
drugačija od materije. 

Pođimo redom. Termin Bog ili ideja Boga ne zasniva se..na nečemu 
nestvarnom, nego na stvarnosti koja je drugačija od materijalne, tvar- 
ne. Ovdje otpada tvrdnja da nestvaran simbol izaziva stvarnu potrebu, 
jer je termin Bog uzet iz doživljavanja religioznosti (fenomenologija), 
a to je stvarnost kojoj je predmet doživljavanja i spoznanja Bog. Iz 
istog razloga kažemo da doživljavanje Boga nije simbolično, imaginarno, 
fantastično, nego zbiljsko.? Stoga tvrdnja (iz Marx-Engels, Rani radovi, 
str. 73): »Ona je (religija) fantastično ostvarenje ljudskog bića, jer ljud- 
sko biće ne posjeduje istinsku stvarnost«/! vrijedi samo u definiciji 
religije kao nadopune alijenacije čovjekove, a već rekosmo da je takva 
definicija religije kriva. Zato Šušnjićeva tvrdnja koju uzima iz Dostojev- 
skog: »Bog je potreban i zato ga mora biti«2 nije psihološki doživljaj 
imaginarnog već doživljaj zbilje koja nije materijalna. Pa i tvrdnja: 
»Bog će živjeti sve dotle dok ljudi budu imali potrebu. wjerovanja«? 
posve je istinita, samo treba naglasiti da će ta potreba. proizlaziti iz 
ljudske naravi, koja nije imaginarna nego zbiljska sa svim svojim nedo- 
stacima i prednostima. 


»Kad Boga ne bi bilo, vi i ja ne bismo govorili o njemu, gospodine.«# 
Zašto bi to bila smicalica za uvjeravanje razumnog čovjeka da Bog 
postoji? G. Šušnjić može upotrebiti tu misao tek onda kada dokaže da 
ne postoji i druga stvarnost osim materijalne. ' 


Nijedna religija ne tvrdi da je čovjek samo duhovno nego i materijalno 
biće. Stoga je sasvim razumljivo da religija treba .zadovoljiti i duhovnu 
i osjećajnu stranu čovjeka; mjegove potrebe u psihičkoj proživljenosti 
značenja Boga i njegove mogućnosti. 


Psihološki govoreći, opće je poznato da će više uspjeha u uvjeravanju 
imati neki entuzijast koji se potpuno predaje stvari (konkretno religioz- 
nom produbljivanju života). No to je samo način uvjeravanja, i naravno 
uspjeh će biti bolji ako tim načinom osvjetljava istinu a ne meistinu. U 
tome bismo mogli tražili veći uspjeh religioznog doživljavanja. Jedno- 
stavno ono, što piše g. Šušnjić pozivajući se na Dostojevskog: »Rečju, 
on te ruši na kolena.«5 A Šušnjićeva misao iz Evanđelja: »Tko je dakle 
e 

2 Đuro Šušnjić, nav. dj. str. 172. 

"i Isto. Šušnjić navodi Marx—Engles: Rani radovi, str. '13. 

2 Isto. Navodi Dostojevskog: Zli dusi 11, str. 324. 

23 Isto. Navodi V. Desnicu: Proljeća Ivana Galeba, str, 224. 

% Isto. Navodi L. Tolstoja: Rat i mir I, str. 459. No ta je misao poznata već 
kod sv. Augustina. 

% Isto, str. 173. Navodi Dostojevskog: Zli dusi II, str. 238...« a ja ću vašoj 
reči verovati kao božjoj, kunem vam se, i ići ću s vama na kraj sveta; o, 
ići ću kao psetance« (str. 238). Ali Dostojevski ne uzima ne DOštOJENIE već po- 
srojstije Boga. 

ovaj.da ga i vjetar ii. more slušaju«.:nije:proizvod čovjeka dvadesetog 
stoljeća koji se divi Isusovu načinu uvjeravanja:izvršenom samo psiho“ 
loškom snagom prikazivanja, nego. je.to zbilja koju je sa sobom mosio 
Isus Krist,25 ' ' 


Sigurno je da je psihološki lakše uvjeriti nekoga o nećemu kad on k tome 
teži, nego onoga koji nema nikakve zainteresiranosti za samu stvar. 
Stoga g. Šušnjić navodi Remarqueovu misao: »U teškim vremenima Bog 
ima uvijek šanse«, no ne zbog toga jer bi se njim manipuliralo, nego 
zbog toga što postoji duhovna zbilja koja će kod čovjeka moći proizvesli 
svoje obećanje: »Dođite k meni svi koji ste umorni i opterećeni i ja ću 
vam odmor dati.«27 Tu snašnu misao ne smijemo promatrati samo ma- 
terijalno već i duhovno, što je čak prvotnije. Tako to doživljavaju vjer- 
nici, pa bi iz fenomenologije tu stvarnost bilo potrebno naglasiti, a ne 
jednostavno prelaziti preko nje. Govoreći o tom govorimo i o egzisten- 
dijalnoj zaintenesiranosti da se neki problemi ili teškoće riješe, 


Dobro je opažena misao da u različitim društvenim i životnim shvaća- 
njima (vjernici-nevjernici) simboli: moraju biti snažniji da bismo se.-pri- 
klonili njima. Radi se o borbi suprotnih simbola, ali ne u smislu psiho- 
loškog nadmetanja i prikazivanja laži kao istine i obratno, nego u istin- 
skom shvaćanju stvarnosti: »I izići će mnogi lažni proroci i prevarit će 
mnoge.«25Pa onda: »Čuvajte se lažnih proroka, koji dolaze k vama u 
odijelu “ovčjem, a unutra su grabežljivi vuci. Po njihovim plodovima 
poznat ćete ih. Zar se bere s trmja grožđe, ili g čička smokve?«? To je 
najobičnije opažanje m dnevnom životu, a kako onda to ne bi bilo u 
vjerskom? Zar zato jer polazimo sa stanovišta .da ljude psihološki mo- 
žemo zavaravati a ne sa stanovišta zbilje, koju možemo slobodno odba- 
civati isto tako psihološki vamaljući se, ali me i kritički dokazujući. 


Nije dovoljno ustvrditi »da religiozni simboli imaju neobičnu prednost 
u odnosu na druge simbole jer se mjihova istinitost ili lažnost nikako 
ne: mogu proveriti u iskustvyu« Potrebno je dokazati da to religiozno 
ne postoji, da se na njemu ili s njim ne osniva život.#! Ne smijemo samo 
psihologizirati da bismo dokazali da smo prevareni, jer tako možemo 
čitavo. psihološko doživljavanje. uvesti u skepticizam, koji je kritički ili 
spoznajno odbačen. Jednako blismo morali dokazati da je neistinita .tvrd- 
nja: »Ko se digne posle molitve kao bolji čovek, njegova ije molitva 
uslišana«“ž da bismo mogli govoriti o manipulaciji. G. Šušnjić nastavlja: 
»Redak je simbol koji je toliko glojevit da pokriva bezbroj različitih 


. : 
26 Isto. Šušnjić navodi Evanđelje, Mk 4, 41. Međutim, on time ne ulazi u 
područje vjere i u takvo gledanje Isusa Krista već ateistički psihologizira. 
Mogao se je u tom poslužiti i parapsihologijom, ali tada jednako tako ne 
bi dokučio smisao vjerskog. 

21 Isto. 

28 Isto. Navodi Mt 24, 11. 

% Isto. Navodi Mt 7, 8. 

% Isto. Pitanje smrti i života poslije smrti jest nešto neiskustveno, ali duhovno 
prisutno, i to bismo morali imati pred očima kad govorimo o predmetu reli- 
gije — Bogu i njegovim relacijama. : 

8 Isto, str, 1731174. : 

32 Isto. . 

želja, “potreba, interesa, očekivanja .'.. Bezbroj želja, a jedan simbol. 
Neki u njemu vide istinu, neki. utehu; neki putokaz, neki nadu, neki 
sigurnost; neki . . +55. Ako je Bog savršena zbilja lili savršeno biće, onda 
nema problema da njegov simbol služi za shvaćanje njega, Boga, kao 
savršene stvarnosti, pa ta savršena stvarnost, savršena duhovna zbilja, 
omogućuje ono što simbol predstavlja. Tako to gledamo u tradicionalnoj 
filozofiji i u teologiji. Da to mije istinito valja dokazivati, a ne pretpo- 
štavljati i čitavu stvar uvoditi u »psihološku manipulaciju« temeljenu na 
riječima: »Zar je onda čudno što su ovako slojevlt simbol pastiri duša 
koristili i koriste u manipulativne svrhe?«* No ipak možemo reći — 
razlikujući stvari — da su »pastini duša« taj simbol često koristili za 
svoje subjektivne probitke, ali onda su to koristili krivo, što im nije 
odobravao Onaj koga predstavlja simbol, Bog; ali time ne kažemo da 
takvim korištenjem jednostavno ta stvarnost ne postoji. 


Djelovanje religioznih ideja 


Autor, g. Šušnjić navodi Miguela de Unamuno: »... nauka, kao zamena 
religije, i razum kao zamena .veri, uvek su. propadali, Nauka će. moći 
zadovoljiti, i zaista zadovoljava u velikoj meri naše rastuće logičke ili 
intelektualne potrebe, našu želju za znamjem i upoznavanjem  listine. 
Međutim, nauka ne zadovoljava naše osećajne i voljne potrebe, našu žed 
ZA.: besmrtnošću, i me samo da je ne. zadovoljava, ona joj. protivreči. 
Radiomalna istina i život su oprečni. I postoji li.neka druga istina sem 
racionalne istine!+«%5 Ako možemo. dokazati. da ne postoji, onda postoji 
protuslovlje između nauke i religije. No ne dokažemo li to, onda se 
nauka i religija u čovjekovu životu upotpunjuju: nauka otkriva nanavne 
istine, a religija nam govori o upotpunjenju tih naravnih listina i religija 
ili vera ne protuslove nauci mego se s njom upotpunjuju na području 
koje čovjeka zanima. Ako nauka napreduje brzo ili sporo — svejedno — 
ona nam sama s obzirom na religiju dalje istine koje religija upotpunjuje. 
To upotpunjenje ne smijemo jednostavno prozvati manipulativnim, jer 
nećemo da postoji Bog koji je iznad čovjeka, da imi sami možemo. postati 
bogovima i na taj način izvlačiti svu. vrijednost i smisao života, Auto- 
rova misao: »Religlijske ideje mogu. da budu (naučno) neistinite, ali nei 
besmislene. Svaka istinita ideja mora da ima smisla, ali svaka smislena 
ideja ne mora da bude (naučno) istinita« —- doista je mutna, Ako smije- 
mo reći da religijska ideja nije istinita na laboratorijski način, onda se 
* to može prihvatiti; no ako ima značenje da je religija jednostavno zava- 
ravanje, onda se nalazimo na području koje bi trebalo dokazati a ne 
pretpostavljatli, jer pretpostavka može bliti sasvim lažna i u nauci i u 
životu, a onda, dakako, protuslovimo svim Blogošijama Pol nisu ateisti. 


33 Isto. 

34 Isto. 

8 Isto. Miguel de Unamuno: O tragičnom osećanju. čivota, Beograd, 1967. 
str. 94, : 

36 To je prazna pjesma Kirilova iz romana Zli dusi ili Bjasovi Dostojevskog, 
koji pred Smrt izjavljuje Petru Stepanoviću: Ako nema Boga, onda sam ja 
Bog. Kod tog ateiste se, kako nam donosi Dostojevski u svom romanu, to 
odmah i potvrdilo. Za sve je rekao uz Petra Stepanovića da su ništarije, a 
snaga njegova »bogstva« se je pokazala u metkom prosviranoj lubanji. 

čke i, naravno, čitavoj teologiji. A sam autor, rekosmo, veli da bismo 
morali proširiti: pojam stvarnosti povrh pojavnog. reda,7-.li tu, dakako, 
možemo pronaći Boga. 


Uza sve tjeskobe života, u to područje ne možemo uklopiti misao koju 
g. Šušnijić navodi: »Veliki Bože, poče da šapuće u sebi, griješio sam kad 
sam govorio da te nema — sad se kajjem! Svi su govarlili da te nema, 
morao sam i ja da ne ispadnem iz društva, ali sam. i tada u sebi vjero- 
vao da nešto od tebe ima tamo gdje mi ne: znamo. Mili Bože, veliki, 
svemogući, učini: da me ne pogode! Imam dvoje djece, nemoj da budu 
siročići kao što sam ja bio kad mi se majka preudala — zaštiti me, bar 
zbog njih i zakrili tvojom. rukom! Evo se. perd svima krstim, evo da 
vidiš! Nek i oni vide s jedne li s druge strane, i nek mi se svi rugaju 
— nije meni do njih stalo, ja se samo u tebe nadam i molim te danas i 
do kraja života, amin 12 


Religijski simboli označuju tu stvarnost koju navedeni ditat dobro izra- 
žava, ali stvarnost, koja mora trpjeti radi lažljivosti i manipuliranosti 
života, a ne dokaza da ona doista ne postoji. Sve religiozne ideje koje 
su u povijesti imale uspjeha nisu, velimo, imale uspjeha zbog toga što 
je njima čovjek vješto manipulirao, već zbog toga. što su one prije svega 
predočavanje stvarnosti duhovne kvalitete. koju čovjek: može dokučiti 
svojim umom, jer mu je taj um, kao li volja, sredstvo duhovnosti, sred- 
stvo nijegova duševnog života. Naravno da se to odnosi kako na poje- 
dinca tako i na okupljene religiozne skupine, koje ipak ne smijemo pro- 
glasiti samo »dobrim sredstvima za manipulaciju« već i mjestom za 
kritičko gledanje i spoznavanje. 


Religiozne funkcije ne bismo smjeli jednostavno nekritički prebacivati 
na normativne funkcije koje drže čovjeka u manipulaciji meligije. Bar 
bismo morali biti kritični u onim slučajevima gdje se radi o osobama 
velikih znanstvenika i velikih vjernika? Kako se može dogoditi da govo- 
rimo o prirodoznanstvenicima, ne miječući njihov. doprinos razvoju zna- 
nosti, dapače ističući ga, a onda istovremeno za njihovo religiozno ili 
vjersko uvjerenje tvrdimo da je to stoga jer nisu sposobni vidjeti istinu? 
Odakle nam snaga da sebe namećemo kao suce onima koji otkrivaju 
istinu pozitivnih znanosti, o čemu mi ne možemo ništa kazati, i da ih 
zbog njihova religioznog života proglašavamo neznalicama? 


Zaključak 


I na koncu još jedan zanimljivi citat iz knjige g. Šušnjića: »I ova škrta 
analiza funkcija religioznih simbola dovoljno upućuje na. to da ovi 
simboli (kao i verovanja i obredi) zadovoljavaju neke bitne lične i kolek- 
tivne potrebe, interese i želje. Sve dok se ovi simboli tako uspešno pove- 
zuju sa egzistencijalnim čovjekovim potrebama, interesima i željama, 
postojat će i težnja da ih crkva koristi u manipulativne svrhe.«40? 

e 

37 Bilješka 6, str. 172. 

38 Isto, str. 175. Navodi M. Lalića: Hajka, Titograd, 1967, str. 460. 

39 Usp. Josip Kribl, Religija iskustva i mom mišljenja, str. 46—61. 
4 Isto, str 177. 

Ovo je zanimljiva misao koju g. Šušnjić naziva »bitnim. ličnim i kolek- 
tivnim .potrebama«. Ono :što je bitno proizlazi iz samog: bića, iz čovjeka, 
bilo pojedinca bilo skupine. Za cjelovitost čovjekova života velimo da 
teži k istini. U području egzaktnih ili pozitivnih znanosti.i g. Šušnjić 
potvrđuje svoje slaganje s tim. Kako je sad odjednom biina potreba 
čovjekova, povezana s religioznnim fenomenom, postala težnja za neisti- 
nom, za laži, za. manipulacijom ? 


U. bitnim čovjekovim. stvarima, odnosima i težnjama ne bih se usu- 

dio čovjeka tako okarakterizirati. Držim da je uz tu religioznu bit ili 
težnju čovjeka potrebno reći nešto drugo. Pa i recimo: Čovjek želi itnati 

potpuniju istinu o sebi, a ne manipulaciju, ne varanje. : 


NEMAM VIŠE SRCA 


Anita Pavić 


nemam više srca 
došli su željezni ljudi 
bez imena i bez vjerovanja 
ubili su mi srce 
svojim crnim rukama 
davili su me u tami 
i govorili o zemlji 
na kojoj moram ostati 


bez imalo dobre nade 
plašim se njihovih glasova 
koji razdiru boga u meni 

i odnose moje srce 

na svoju neljudsku planetu 
punu bijesnih krikova 

i nesreće 


plačem zbog srca 

koje mii je činilo lice 
toplim 

nema ga više u mojoj koži 
nema ga u prstima 
nahrupnule ljubavi 

— ubili su ga 

